cyanic-selkie/wikianc huggingface dataset:
באר שבע: שכונות
שכונת נחל בקע
אתר המגורים יושב בתחילתו על ידי עולים מברית המועצות שעלו כחלק מהעלייה מחבר המדינות בשנות התשעים וכן על ידי עולים מאתיופיה, לאחר מכן הוכר האתר כשכונה ונבנו בסמוך לו יחידות דיור קבועות צמודות קרקע (בעוד המבנים הזמניים של אתר הקרוונים פונו). באמצע שנות התשעים עברו לשכונה עולים מבוססים מחבר המדינות (בעיקר מאזור הקווקז) ושיפרו את מצבה. בעקבות העלייה ברמה הסוציו-אקונומית בשכונה והרחוב הדובר רוסית שבה עברו אליה הן עולים והן משפחות ותיקות והיום היא מגוונת מבחינה דמוגרפית, אם כי עדיין בולט חלקם של היהודים הקווקזים. בשכונה קיימים בית חב"ד, "מועדון נוער" של תנועת הנוער "המכבי הצעיר", מתנ"ס, מרכז ליהדות הקווקז.
אוכלוסייה לשנת 2018: 2,241.
נחל עשן (נווה מנחם)
השכונה ממוקמת בקצה המערבי של העיר, וגובלת במזרחה ובדרומה בשכונה י"א. השכונה הוקמה בשנות ה-90, כחלק מפרויקטי קליטה של עולים חדשים. בתי השכונה ברובם הם בתים פרטיים. בשכונה בית ספר תיכון (מקיף טוביהו), כמה בתי ספר יסודיים, הלונדע - מוזיאון הילדים של באר שבע ע״ש ג׳ק, ג׳וזף ומורטון מנדל ופארק הילדים החדש של באר שבע המשתרע על פני כ-60 דונם.
אוכלוסייה לשנת 2018: 14,736.
רמות
מלכתחילה השכונה נבנתה כדי למנוע את עזיבתה של האוכלוסייה העשירה אל הפרוורים. לכן נבנו בה בתים צמודי קרקע רבים, אותם יכלו לרכוש בעיקר אלה המשתייכים למעמד סוציו-אקונומי בינוני עד גבוה. בשכונה גם בנייני דירות שנבנו מאוחר יותר, הכוללים דירות בנות ארבעה חדרים ומעלה.
השכונה הוקמה באמצע שנות ה-80 והורחבה באופן מסיבי מתחילת שנות התשעים, עם גל העלייה מברית המועצות לשעבר בשנות ה-90, ואילך.
בשכונה פועל החל משנת 2009 שבט הצופים "יואב". תחילה פעל בחצר של מקיף ז', אך החל משנת 2014 פועל השבט במבנה שהוקצה לו על ידי העירייה ברחוב גד טדסקי (רמות הרכס).
אוכלוסייה לשנת 2018: 14,087.
נאות אברהם (פלח 6)
מתחם של בניינים צמודי קרקע שנבנו בשנות ה-2000 ושווקו כמיועדים לאוכלוסייה ציונית-דתית. השכונה נמצאת בקצה המערבי של שכונת נווה זאב, ולרוב רואים בה חלק מנווה זאב, ולא שכונה עצמאית. כיום גרים במתחם זה אשר נקרא בפי כל 'השכונה הדתית' או 'פלח 6' כ-170 משפחות. מתחם זה כולל בית כנסת של תושבי השכונה אשר נקרא 'זכור לאברהם' ונבנה בעזרתו האדיבה של תורם מחוץ לארץ. בית הכנסת פעיל בכל ימות השבוע לרבות שבתות ומועדים.
נווה אילן (פלח 7)
בשכונה הקיימת שווקו מגרשים לבניה עצמית באמצעות מינהל מקרקעי ישראל ובנוסף נבנו פרויקטים על ידי חברות הבניה השונות כמו י.ח דמרי, יהלומית פרץ, אחים אוזן, אחים אום ליקויי בניה בע"מ ועוד. כמו כן העמותה הצבאית בנתה בשכונה 61 יחידות צמודות קרקע במסגרת פרויקט עמותת ענבלים.
כיום בשכונה ישנם גני ילדים, מגרש ספורט, מרכז קניות ושני בתי ספר, אחד מתוך השניים הוא בית ספר מיוחד לילדים עם מוגבלויות.
שכונה של בניינים צמודי קרקע מדרום-מערב לשכונת נווה זאב וממערב לשכונת רמות שנבנתה ברובה בסביבות שנת 2010. בנייני מגורים גבוהים יותר נבנים בשטח השכונה (באזור הצמוד לשכונת נווה זאב) בשנים 2014–2015. השכונה קרויה על שם אילן רמון. לעיתים רואים בה חלק משכונת נווה זאב הסמוכה ולא שכונה עצמאית.
רובע החדשנות
רובע החדשנות הראשון והיחיד בישראל, הושק בינואר 2019 בשיתוף אוניברסיטת בן-גוריון, המרכז הרפואי סורוקה ומשרדי הממשלה. הרובע פרוש על פני שטח של למעלה מ-2600 דונם. את המיזם מלווים ברוס כץ וג'ולי ווגנר ממכון ברוקינגס בוושינגטון.
הרובע הוא מודל אורבני בסמיכות גאוגרפית למוסדות, חברות טכנולוגיות ומיזמי סטארט-אפ. המפגש ביניהם מייצר קישור בין אקדמיה, רפואה, חברות טכנולוגיות, רשות מקומית, משרדי הממשלה ותושבי העיר ומוביל לחדשנות, במרקם עירוני.
רובע החדשנות יתמקד בשלושה תחומי מחקר: טכנולוגיית מדבר, בריאות דיגיטלית ואבטחת סייבר.
שכונת הכלניות
נכון ל-2022 השכונה המערבית ביותר בבאר שבע, משתרעת בין רח' מוטה גור ממזרח ונחל סוללים מדרום, ומאופיינת בבנייה צמודת קרקע. רחובות השכונה כולם נקראים על שמות נשים.
שכונת סיגליות
השכונה מכילה כ־1,620 דירות ונמצאת נכון ל-2020 באכלוס, השכונת ממוקמת בימים אלו בסמוך לכניסה המערבית לבאר שבע - כביש 25 בשכונה שווקו כ-900 יחידות דיור בשכונה חדשה בשיטת מחיר למשתכן לזוגות צעירים ולמשפחות צעירות. השכונה קרובה לנגב Zoo ולקאנטרי קלאב השכונה וכוללת בית ספר תיכון צמוד ופארק שכונתי. השכונה הייתה במוקד מחלוקת כאשר המדינה עיכבה כ-60 מיליון שקל שנדרשים להשלמת תשתיות בשכונה מכיוון שראש העיר דנילוביץ' לא עמד בהסכם הגג של העיר, שמחייב אותה לבנות כ-18 אלף דירות בעיר.
פארק הנחל
שכונה בשטח של 5,300 דונמים, שבה נבנים כ-5,000 יחידות דיור. השכונה מוקמת בסמוך לפארק נחל באר שבע.
יחסי ארצות הברית–הרפובליקה הדומיניקנית
יחסי ארצות הברית–הרפובליקה הדומיניקנית הם היחסים הדו-צדדיים שבין ארצות הברית של אמריקה בין הרפובליקה הדומיניקנית.
על פי דו"ח המנהיגות העולמית האמריקנית לשנת 2012 של מכון גאלופ, 57% מאזרחי הרפובליקה הדומיניקנית הסכימו עם הקביעה כי ארצות הברית היא המנהיגה העולמית, 8% לא הסכימו ו-35% לא בטוחים; זהו השיעור השלישי בגובהו ביותר עבור כל מדינה שנבדקה באמריקה.
רקע
מעמדה של הרפובליקה הדומיניקנית ככלכלה הגדולה ביותר בקריביים, המדינה השנייה בגודלה מבחינת אוכלוסייה ושטח, היקף סחר גדול עם ארצות הברית וכן סמיכותה לארצות הברית ולמדינות אחרות בקריביים הופכות את הרפובליקה הדומיניקנית לשותפה חשובה של ארצות הברית בקרב המדינות המקיפות אותה. בנוסף, בשגרירות ארצות הברית מעריכים כי ברפובליקה הדומיניקנית מתגוררים 100 אלף אזרחי ארצות הברית; רבים מהם אזרחים כפולים. נדבך חשוב נוסף במערכת היחסים בין המדינות הוא העובדה כי למעלה ממיליון אנשים ממוצא דומיניקני מתגוררים בארצות הברית, רובם בצפון-מזרח ארצות הברית ואילו חלקם בפלורידה.
הממשלה הדומיניקנית תומכת ביוזמות אמריקאיות רבות באו"ם והסוכנויות הנספחות אליו. שתי הממשלות משתפות פעולה במאבק בסחר בסמים. הרפובליקה הדומיניקנית עבדה בשיתוף פעולה הדוק עם גורמי אכיפת החוק האמריקנית בנושאים כמו הסגרת מבוקשים ואמצעים למניעת הגירה בלתי חוקית.
נכון ל-2019, ארצות הברית תומכת במאמצים של ממשל לאונל פרננדס לשפר את התחרות ברפובליקה, למשוך השקעות פרטיות זרות, המלחמה בשחיתות והמודרניזציה של מערכות המס. חברות אמריקאיות, לרוב יצרני מוצרי הלבשה, הנעלה, ואלקטרוניקה קלה, כמו גם חברות אנרגיה אמריקאיות, משחקות תפקיד חשוב בכלכלה הדומיניקנית, ומהוות חלק ניכר מההשקעה הזרה במדינה.
סחר
נכון לשנת 2012, היקף הסחר בין שתי המדינות עומד על כ-81 מיליון דולר.
מנדי גרוזמן
מנחם מענדל (מנדי) גרוזמן (נולד בי"ג בניסן ה'תשמ"ח, 31 במרץ 1988) הוא עיתונאי ושדרן רדיו חרדי ישראלי, חסיד חב"ד.
קריירה
בצעירותו פרסם במשך תקופה קצרה טור חודשי בעיתון ילדי השלוחים בישראל. בשנת 2012 החל את דרכו העיתונאית באתר כיכר השבת. בשנת 2013 עבר לאתר בחדרי חרדים ובמקביל היה מעורכי אתר "שטורעם" החבד"י, וכתב בשבועון כפר חב"ד. בשנת ה'תשע"ד (2014) החל לשמש ככתב ופרשן לענייני חרדים בעיתונים מעריב ומקור ראשון, שהיו אז בקבוצה משותפת עם אתר nrg.
מינואר 2017 החל גרוזמן להגיש ברדיו כאן מורשת של תאגיד השידור הישראלי תוכנית מדי יום חמישי בערב בשם "התוועדות" עד סוף 2020. מינואר 2018 החל לשדר ברדיו זה גם תוכנית אקטואליה בת שעתיים מדי בוקר בימי ראשון-רביעי בשם "מנדי וביתאן" יחד עם העיתונאי החרדי אלי ביתאן. מ-29 באוגוסט 2019 התוכנית משודרת גם ביום חמישי ומשודרת גם בכאן 11. התוכנית בעלת אופי של אקטואליה רכה, לצד עיסוק בסדר היום במגזר הדתי והחרדי. השניים חשפו בתוכנית הקלטות של ראש ישיבת פוניבז', הרב גרשון אדלשטיין, בהן הוא מורה להורים שלא למחות בילד מחלל שבת, ואף לרכוש לבנות בגדים "שאינם צנועים".
בפברואר 2018 החל לכתוב טור שבועי במגזין בעיתון הדתי-לאומי השבועי "בשבע" שם כתב עד מרץ 2019. בפברואר 2018 הצטרף לצוות הכותבים במדור דעות של העיתון "ישראל היום".
באוקטובר 2018, לקראת הבחירות לראשות עיריית אלעד, חשף בתוכניתו "מנדי ביתאן" בכאן מורשת הקלטה של הרב בצלאל אדלשטיין, בנו של הרב גרשון אדלשטיין, בה נשמע אומר כי ידוע לו שתמיכתו של הרב חיים קניבסקי ביצחק פינדרוס לראשות העיר אינה מוחלטת, וכי נכדיו של הרב קנייבסקי החתימו אותו על שני מכתבים סותרים. כמו כן טען אדלשטיין כי הרב קנייבסקי אינו בקי בפרטים, ובניו ונכדיו מחליטים מי יוכל לדבר איתו ואיזה מידע אפשר למסור לו. רוב כלי התקשורת החרדיים, גם אלו הנחשבים עצמאיים, כגון אתרי האינטרנט וקווי הנייעס, צינזרו את החשיפה, בטענה כי היא פוגעת בכבודו של הרב. גרוזמן עצמו טען כי ידיעת המצב לאשורו דווקא מכבדת את הרב יותר.
ב־2020 השתתף גרוזמן בסדרה הדוקומנטרית "נייעס" מבית כאן 11 העוסקת בעולם התקשורת החרדית.
במאי 2021 הצטרף גרוזמן לצוות המגישים של ההסכת "זינוק לאתמול" בכאן תרבות. ההסכת עוסק בתשדירי תאגיד השידור הישראלי מאז הקמתו ונושאים שעלו לסדר הציבורי בשנים עברו. מאז מאי 2021 מופיעים גרוזמן ואלי ביתאן בתוכניתו של הקומיקאי שי שטרן בכאן 11, בכתבות קומיות בהן הצמד מכיר לשי שטרן את נבכי החברה החרדית, והוא בתמורה לוקח אותם להכיר את העולם החילוני. השניים ממשיכים עם שי שטרן כבר שלוש עונות.
בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11.
חיים אישיים
גרוש ואב לבת, מתגורר בכפר חב"ד.
ינה איוואנפי
ינה איוואנפי (במקור איגנץ וייסברון, בהונגרית: Ivánfi Jenő; סגהאלום, 6 באוקטובר 1863 – בודפשט, 26 בספטמבר 1922) היה שחקן ובמאי תיאטרון יהודי-הונגרי. הוא היה "חבר לנצח של התיאטרון הלאומי של בודפשט" וחבר באגודה פטופי (1922).
ביוגרפיה
הוא נולד למשפחה יהודית, בנם של מוזס (משה) וייסברון וקטלין ברויאר. הוא סיים את לימודיו בתיכון בבודפשט. ולאחר מכן את האקדמיה הלאומית לאומנות הבמה (שמה כיום האוניברסיטה לאמנויות התיאטרון והקולנוע), תחילה חתם בעיר גיור ואחר כך בסגד. שריפת תיאטרון סגד הביא אותו לתיאטרון הלאומי בקלוז'. בשנת 1890 נסע לטיול לימודים ארוך בחו"ל, שם התוודע לאומנות הבמה והמשחק של גרמניה, צרפת ואנגליה, ובזמן שהותו בחו"ל תרגם דרמות בשליחותו של אדה פאולאי, שהיה שחקן, במאי, מחזאי, מורה למשחק, מתרגם, והבמאי הראשי של התיאטרון הלאומי בבודפשט. לאחר שובו להונגריה, באוקטובר 1893 חתם חוזה כשחקן עם התיאטרון הלאומי של בודפשט, שם עבד גם כבמאי החל משנת 1912. בשנת 1922 מונה לבמאי הראשי.
כשחקן, שיחק בעיקר בתפקידי הדרמות הקלאסיות. הדמויות העיקריות שגילם: ריצ'רד השלישי (שייקספיר), אדיפוס המלך (סופוקלס), לוציפר (במחזהו של אימרה מדאץ': טרגדיית האדם). הוא כתב ותרגם מחזות. הוא תרגם, בין השאר, את מולייר: טרטוף, את יודית של המחזאי והמשורר הגרמני פרידריך הבּל, את בריטניקוס של המחזאי הצרפתי ז'אן רסין עבור התיאטרון הלאומי של בודפשט. מאמריו התפרסמו בעיתונים מקומיים ובמגזינים זרים.
החיים הסודיים של חיות המחמד
החיים הסודיים של חיות המחמד (באנגלית: The Secret Life of Pets) הוא סרט קומדיה אמריקאי בהנפשה ממוחשבת של חברת Illumination Entertainment. את הסרט ביימו כריס רנאוד וירו צ'ייני. התסריט נכתב על ידי בריאן לינץ', צ'ינקו פול וקן דאוריו. בסרט מדובבים בין השאר השחקנים לואי סי. קיי., אריק סטונסטריט, קווין הארט, אלברט ברוקס, חניבעל בורס, בובי מויניהן, לייק בל, אלי קמפר וסטיב קוגן. הסרט יצא לאקרנים ביוני 2016 בהפצת סרטי יוניברסל.
עלילה
העלילה מתרחשת בבניין דירות במנהטן. חייו של מקס, כלב מסוג טרייר (לואי סי. קיי.), משתנים כשקייטי, הבעלים שלו, מחליטה לאמץ כלב מעורב בשם דיוק, תוך שהיא פוגעת במעמדו של מקס כחיית המחמד המועדפת. שני הכלבים נאלצים לשתף פעולה כשהם מגלים שארנב מקסים בשם סנובול בונה צבא של חיות מחמד נטושות במטרה לנקום בכל חיות המחמד שחיות באושר עם בעליהן.
הפקה
הסרט הוכרז לראשונה ב-1 בינואר 2014. לואי סי. קיי., אריק סטונסטריט וקווין הארט הוכרזו כמי שידובבו את הדמויות הראשיות. ב-16 ביוני 2014 הצטרפו לצוות השחקנים אלברט ברוקס, חניבעל בורס, בובי מויניהן, לייק בל ואלי קמפר. ב-16 באפריל 2015 נדחתה הפצת הסרט מה-12 בפברואר 2016 ל-8 ביולי 2016.
קישורים חיצוניים
מידע וכתבות: ביקורות:
נחבת
נֶחבֶּת הייתה אלה במיתולוגיה המצרית בתקופה הקדם-שושלתית במצרים העתיקה.
בתקופה הקדם-שושלתית הייתה נחבת האלה המגינה על העיר נחב (כיום אל-קאב). לאחר מכן התפשט פולחנה, והיא הפכה לאלה המגינה על מצרים העליונה ולאלה המגינה על הפרעונים.
בתקופה מאוחרת עת סודרו האלים המצריים בזוגות ובשילושים קדושים, נחשבה האלה לרעייתו של חפי.
תיאור
האלה מתוארת בדמות של נשר מצרי (המצרים הקדמונים האמינו כי נשרים אלה היו נקבות בלבד, ולא זכרים). דמותה, שהופיע בכתב חרטומים סימלה טוהר, וכאשר דמות האלה הופיעה כמרחפת מעל דמותו של פרעה בציורים מצריים, היא סמלה את שלטונו על כל הארץ.
פולחן
מרכז פולחנה של נחבת בעיר נחב כלל את האורקל הקדום ביותר במצרים. הכהנת של האלה נקראה "מו" (אמא במצרית עתיקה) ולבשה בגדים טקסיים העשויים נוצות נשר מצרי.
קישורים חיצוניים
Llista de personatges de la mitologia egípcia
בקלז'בו
בקלז'בו (בפולנית: Bakałarzewo, ביידיש: באקלעראווע (בקלרובה)) הוא כפר במחוז סובאלק שבפרובינציית פודלסיה בפולין, כ-19 ק"מ מערבית לסובאלק, בו שכנה עד השואה קהילה יהודית.
תולדות היישוב
היישוב נוסד בראשית המאה ה-16, ככפר בבעלות משפחת האצולה קלבינסקי, ונכלל בנסיכות ליטא. באמצע המאה ה-16 קיבל היישוב מעמד עירוני, ובשנת 1609 הוקמה במקום כנסייה.
בשנת 1795 נכלל היישוב בשטחי פרוסיה, ובשנת 1815 נכלל בשטחי פולין הקונגרסאית. בשנת 1870 ניטל מהיישוב מעמדו העירוני, כענישה על מרד ינואר.
יהודי בקלז'בו
בתחילת המאה ה-20 נמנו ביישוב כ-200 משפחות יהודיות, למעלה ממחצית תושבי הכפר באותה עת.
בתקופת מלחמת העולם הראשונה עזבו את היישוב רוב יהודיו, ומצבם הכלכלי של היהודים הנותרים בו היה קשה.
Cyberpunk 2077
Cyberpunk 2077 (בעברית: סייברפאנק 2077) הוא משחק וידאו מסוגת תפקידים ופעולה בעולם פתוח מגוף ראשון בסגנון סייברפאנק ודיסטופיה, המפותח על ידי CD Projekt RED ומופץ על ידי CD Projekt, המבוסס על סדרת משחקי התפקידים השולחניים Cyberpunk, אשר יצא לאור ב-10 בדצמבר 2020 למחשב האישי, לקונסולות המשחקים Xbox One ו-PlayStation 4 ולשירות ההזרמה Stadia וב-15 בפברואר 2022 לקונסולות המשחקים Xbox Series X/S ו-PlayStation 5. המשחק מתמקד בעיר הדיסטופית נייט סיטי (Night City), אשר כוללת בתוכה שישה אזורים שונים. השחקן נכנס לנעליו של V, דמות שכיר-חרב הניתנת להתאמה אישית בעל יכולות האקינג ומכונאות ומצבור רב של כלי נשק הניתנים לשימוש, חם וקר. השחקן יכול לשחק במשחק בדרך פציפיסטית או באלימות.
Cyberpunk 2077 פותח על בסיס המנוע REDengine 4 על ידי 500 מפתחים, מספר הגדול ממספר האנשים שעבדו על הכותר הקודם בחברה, The Witcher 3: Wild Hunt. חברת CD Projekt RED פתחה משרד נוסף בוורוצלב, פולין וחברה לשיתוף פעולה עם החברות Digital Scapes, Nvidia ו-QLOC, על מנת לעזור לפתח את המשחק.
יוצר הסדרה Cyberpunk, מייק פונדסמית' משמש כיועץ עבור המשחק וכן שחקן הקולנוע קיאנו ריבס משחק בתפקיד ראשי במשחק. פסקול המשחק מכיל רצועות מקוריות מאמנים ולהקות כמו ריפיוזד, גריימס, Run the Jewels, אייסאפ רוקי, גאזל טווין, אילן רובין, ריצ'רד דווין, נינה קרביץ, דדלי הונטה, ראט בוי וטינה גאו.
משחקיות
Cyberpunk 2077 משוחק מנקודת מבט של גוף ראשון. השחקן נכנס לנעליו של V, דמות סוחר אשר ניתנת להתאמה אישית מלאה - קול, תספורת, סוג גוף ושינויי גוף, רקע הדמות ולבוש. הסיפור יהיה סיפור שאינו ליניארי, עם מספר של סוגי דמויות שונות. כמו כן, ניתן להתאים את הסטטים של הדמות, אשר מחולקים ל-5 קטגוריות: גוף - חוזק הפיזי של הדמות, חוכמה - יכולת ההאקינג, רפלקסים - ריפלקסים של הדמות, טכני - יכולת המכונאות ו-"קול" - יכולת ריכוז והתמודדות עם לחץ. השחקן יכול לבחור לשחק בשני סגנונות שונים - NetRunner המתמחה בהאקינג וסולו (Solo) המתמחה בקרבות ואף לשלב ביניהם. כמו כן, לשחקן ישנה אפשרות להוסיף "Perks" - התמחות ביכולת מסוימת. כמו הסטטים, גם ה-Perks מחולקים לקטגוריות: קרב מגע, חרבות, אקדחים, שוטגאנים, רובי סער, רובי צלפים, האקינג, לחימה עם 2 ידיים, התנקשות, "דם קר", מכונאות ואתלטיקה. כיוון שהמשחק מתרחש בעתיד שבו בני אדם מחליפים חלקים מגופם בחלקים מלאכותיים (שמכונים Cyberware - לבוש/חלקי סייבר) אשר נועדו לשפר יכולות מסוימות, גם כן השחקן יכול להחליף חלקי גוף בחלקים מלאכותיים, באמצעות מנתחים המכונים "ripperdoc", בין אם ברישיון ובין אם בשוק השחור שבו ניתן למצוא חלקים תוצרת צבאית. חפצים בעולם מקוטלגים לפי רמת הנדירות שלהם. השחקן יכול לתפוס מחסה, לכוון, לקפוץ פעמיים (דאבל-ג'אמפ) ואף להחליק. באמצעות להבי ידיים (אשר מכונים Mantis Blade), השחקן יכול לטפס על קירות ולהילחם מטווח קרוב. כלי הנשק החם במשחק מתחלקים ל-3 קטגוריות: Power - כלי נשק סנדרטיים, Tech - כלי נשק אשר יכולים לחדור דרך קירות ואויבים ו-Smart - כלי נשק בעלי כדורים מתבייתים. כלי נשק לטווח ארוך מצוידים בכדורים בעלי אפקט ריקושט ובזמן קליע. כמו כן, ישנם ארבעה סוגים של נזק שניתן לעשות או לקבל - פיזי, תרמי, אלקטרומגנטי וכימי. שימוש תדיר בכלי נשק מסוים ישפר את יכולת הדיוק וכן את זמן הטעינה. בעולם המשחק קיימים סוחרי נשק אשר מהם ניתן לקנות, לתקן ולשפר כלי נשק שונים. את המשחק ניתן לשחק לכל אורכו בדרך פציפיסטית ללא שום הריגה מצד השחקן, באמצעות חלקי סייבר ונשקי אל-הרג.
העולם הפתוח של המשחק סובב סביב העיר נייט סיטי שבקליפורניה ובעלת 6 אזורים - מרכז העיר (City Center) אשר נשלט על ידי תאגידים גדולים, ווטסון (Watson) אשר מאוכלס במהגרים, ווסטברוק (Westbrook) העשיר, הייווד (Heywood) הפרברי, פסיפיקה (Pacifica) אזור שהיה אמור להיות אזור הקניות והתיירות של העיר אך ננטש והוזנח ונשלט על ידי כנופיות ואזור התעשייה של העיר - סנטו דומינגו (Santo Domingo). סביב העיר קיים אזור הקרוי "Badlands" (אדמות רעות), אשר גם בו ניתן להסתובב. השחקן יכול לנוע ברחבי העיר ברגל או באמצעות רכב, אשר ניתן להתאמה אישית וכן ניתן לשנות את נקודת המבט לצד-שלישי באם השחקן יחפוץ בכך. הולכי הרגל בעיר ניתנים לדריסה, בדומה למשחקי עולם פתוח מודרניים אחרים. רשויות אכיפת החוק יותרעו אם השחקן יבצע פשעים. המשחק כולל גם תחנות רדיו הניתנות להשמעה בזמן נסיעה. במשחק קיימת מכניקת מחזוריות של יום-לילה ומכניקת מזג אוויר אשר משפיעות על המשחקיות ועל הדמויות בלי שחקן בצורה משמעותית. בבעלותו של השחקן דירה אחת אשר ממוקמת באזור ווטסון, ובאמצעותה ניתן להביא כלי נשק, לשנות ביגוד, להשתמש במחשב, להביא דמויות בלי שחקן למיני-משחקים מיניים וכן מוסך שבו ניתן לאכסן את כל הכלי רכב שבבעלותו של V. המשחק משתמש בעץ דיאלוג בזמן אמת.
הכותב הראשי, סבסטיאן סטיינפיאני אמר כי המשחק יכיל דמויות בלי שחקן אשר מדברות בשפה זרה שאינה אנגלית. שחקנים אשר לא מדברים שפות אלו יצטרכו לקנות במשחק מתורגמן כדי להבין אותם. סטיינפיאני אמר בנוסף שהם ינסו להשיג דוברי שפות אלו שידבבו את הדמויות. סטיינפיאני הצהיר כי
המשימות במשחק מחולקות ל-3 סוגים שונים: משימות ראשיות אשר מקדמות את העלילה, משימות צד אשר משפיעות על העלילה ומשימות "רחוב" אשר אינן מתקשרות לעלילה כלל אך יכולות להשפיע באופן מינורי. השחקן צובר נקודות ניסיון מביצוע משימות ראשיות ומשימות צד אשר באמצעותן ניתן לשפר את הסטטים ו-"Street cred" ממשימות רחוב, הפותחות יכולות חדשות, ספקי מוצרים שונים, מקומות חדשים ומשימות נוספות. משימות ניתן לקבל מדמויות הקרויות פיקסרים (Fixers). במהלך המשחק, לשחקן מצורף מספר רב של שותפים. חפיצים מתכלים כמו משקאות קלים, משמשים לריפוי השחקן. המשחק כולל בתוכו מעבר למשימות גם מיני-משחקים, בין השאר: האקינג, היאבקות, מרוץ מכוניות, אמנויות לחימה ומטווחי ירי. במשחק אין מסך "Game over", אלא רק במקרה מוות של השחקן עצמו. במקום זאת, אם שחקן נכשל במשימה מסוימת, המשחק עדיין ימשיך והשחקן לא נאלץ לחזור אחורה. בחירות השחקן משפיעות על סוף המשחק.
לאו זונטאג
לאו לודוויג אוגוסט אויגן זונטאג (בגרמנית: Leo Ludwig August Eugen Sontag; 8 ביוני 1857 – 13 ביולי 1929) היה גנרל גרמני, שפיקד על כוחות במהלך מלחמת העולם הראשונה.
Cyberpunk 2077
מחוזות נייט סיטי
העיר מחולקת לשישה מחוזות שונים, בנוסף לאזור מחוץ לעיר הקרוי "Badlands" ואזור נוסף הנמצא במים הטריטוריאליים של העיר. כל מחוז מתאפיין בסגנון חיים שונה וישנם הבדלים ניכרים בין כלל המחוזות בעיר. כלל מחוזות העיר מחוברים באמצעות מערכת המטרו של העיר.
לאו זונטאג
ראשית חייו
זונטאג נולד ב-8 ביוני 1857 במינדן, והיה בנו של הגנרל הפרוסי גידו זונטאג ואחיו של הגנרל גידו זונטאג. בשנת 1874 הוא התגייס ל, והצטרף לרגימנט הרובאים ה-34 (פומרניה - ויקטוריה, מלכת שוודיה) .ב-1 בנובמבר 1884 הוא הועלה לדרגת לויטננט, וב-14 בפברואר 1885 הועבר לגדוד היגר ה-11 (נסיכות הבוחר מהסן). ב-14 בדצמבר 1889 הוא הועלה לדרגת האופטמן והועבר לרגימנט הרגלים ה-76 (הנזה ה-2 - המבורג), וב-22 במרץ 1891 הוא מונה למפקד הפלוגה ה-12 בליבק. ב-18 בינואר 1901 הוא הועבר לרגימנט הרגלים ה-19 (פוזן ה-2 - פון קורביאר) ומונה למפקד הגדוד ה-1 בגרליץ. ב-10 באפריל 1906 הוא מונה לקצין מטה ברגימנט הרובאים ה-34 (פומרניה - ויקטוריה, מלכת שוודיה). ב-27 בינואר 1909 הוא הועלה לדרגת אוברסט ומונה למפקד רגימנט הרגלים ה-66 (מגדבורג ה-3), וב-18 בנובמבר 1909 הוא מונה למפקד בית הספר לירי של חיל הרגלים, וב-21 באפריל 1912 הוא מונה למפקד חטיבת הרגלים ה-33 באלטונה, והועלה לדרגת גנרל מיור. ב-1 באוקטובר 1912 הוא מונה למפקח של יחידות היגר והרובאים, וב-16 בינואר 1914 הוא קיבל את עיטור מסדר הנשר האדום עם עלי אלון.
Cyberpunk 2077
תאגידים
כאמור, נייט סיטי נשלטת על ידי תאגידים רבים, חלקם תאגידים עולמיים אשר נחשבים לתורמים הגדולים ביותר לפיתוח העיר.
לאו זונטאג
מלחמת העולם הראשונה ואחריתו
עם פרוץ מלחמת העולם הראשונה מונה זונטאג למפקד הדיוויזיה ה-41, וב-7 באוקטובר 1914 הוא מונה למפקד דיוויזיית המילואים ה-18, עליה פיקד עד ה-22 בפברואר 1915. ב-22 במרץ 1915 הוא הועלה לדרגת גנרל לויטננט, וב-30 ביוני 1915 הוא מונה למפקד הדיוויזיה ה-56. ב-18 ביוני 1916 הוא מונה למפקד הדיוויזיה ה-113, וב-1 במרץ 1917 הוא מונה למפקד הקורפוס האלפיני. ב-5 בספטמבר 1917 הוא מונה למפקד דיוויזיית התחלופה ה-5, עליה פיקד לתקופה קצרה, וב-3 בדצמבר 1918 הוא הועלה לדרגת גנרל חיל הרגלים.
לאחר המלחמה פרש זונטאג מהצבא והתגורר בהמבורג, עד מותו ב-13 ביולי 1929.
Cyberpunk 2077
מלחמות התאגידים
תאגידים רבים נמצאים ביריבות אחד עם השני, מה שלעיתים גורר לקונפליקטים רבים ולעיתים רחוקות למלחמת תאגידים. מבין המלחמות שהתרחשו ביקום המשחק, ניתן למנות ארבע מלחמות תאגידים גדולות, אשר השפיעו על עולם המשחק ובפרט על נייט סיטי:
ארצות הברית החדשה של אמריקה
מלחמת התאגידים הרביעית היה אירוע שהוביל למוות של מיליוני אזרחים אמריקנים ויצירתה של מדינת ארצות הברית החדשה של אמריקה (באנגלית: New United States of America או בקיצור: NUSA) אשר הפכה לדיקטטורה שנוהלה בידי הנשיאה אליזבת' קרס (Elizabeth Kress) עד שנות ה-60 של המאה ה-21, בה היא הוחלפה על ידי מנכ"לית מיליטק לשעבר, רוסלינד מיירס (Rosalind Myers) אשר מכהנת ברציפות שלוש קדנציות. במהלך כהונתה, מיירס ניסתה תחת ממשלתה לאחד את כלל המדינות החופשיות, מהלך שהוביל בסופו של דבר למלחמה אשר כונתה "מלחמת האיחוד" (Unification War) שהתרחשה בין ינואר 2069 ליוני 2070. בסוף המלחמה, כלל הצדדים חתמו על הסכם איחוד בלא רצון, אשר נתן אוטונומיה למחצה לכלל המדינות החופשיות (פרט למדינה החופשית של טקסס שלא חתמה על ההסכם ושמרה על אוטונומיות מלאה) ולהיפרדותה של נייט סיטי מהמדינה החופשית של צפון קליפורניה והפיכתה לאוטונומיה מלאה.
סיפור רקע
סיפור הרקע של השחקן, ניתן לבחירה מתוך שלושה סיפורי רקע אפשריים. סיפור הרקע של הדמות נקבע בתהליך יצירת הדמות. כל סיפור רקע מגדיר את נקודת ההתחלה של המשחק ומגדיר את היחסים בין השחקן לבין הדמויות השונות במשחק וכן מאפשר דיאלוגים מסוימים הייחודיים לאותו סיפור רקע. בכלל סיפורי הרקע, נקודות ההתחלה של העלילה מתלכדות לאחת - הדמות הראשית ג'קי וולס מופיעה בכל אחת מהן. כלל סיפורי הרקע מתרחשים חצי שנה לפני עלילת הפרולוג והשחקן מתחיל מ-0.
מערכה ראשונה
הפרולוג מתחיל כחצי שנה לאחרי אירועי סיפור הרקע. הפיקסרית ואקאקו אוקדה שולחת את V וג'קי למשימה - למצוא את סנדרה דורסט ולהחזירה בחיים. בעזרתה של הנאטראנרית טי-באג, הם מאתרים את מקום הימצאותה בהייווד, באחת מהדירות מסתור של כנופיית הסקוונג'רס. לאחר קרב עם הכנופיה ומנהיגה, V וג'קי מצליחים לחלץ את סנדרה מאמבטיית קרח בעודה גוססת. מבדיקה קצרה, מתברר שלסנדרה יש ביטוח טראומה טים פלטינום (כיסוי פרמיום), אך צוות הטראומה לא הגיע כי הכנופיה החדירה לתוכה צ'יפ המשבש את אות החירום. לאחר הסרת הצ'יפ וייצוב מצבה, V לוקח את סנדרה למרפסת, שם צוות הטראומה לוקח אותה באיומי נשק, מייצב אותה סופה ומוביל אותה לבית חולים תאגידי באמצעות ה-AV. ג'קי ו-V יוצאים מהמבנה וואקאקו מאשרת שהעבודה הושלמה והתשלום יועבר בקרוב. הצמד חוזר לדירתו של V, לא לפני שעוברים מחסום המוצב בווטסון ומגלים כי כל המחוז נמצא תחת הסגר, אך מצליחים לשכנע את המשטרה לתת להם לעבור.
ביום לאחר מכן, V מגלה כי בעת הבדיקה בסנדרה, הושתל לתוכו וירוס דרך הצ'יפ שמשבש אותות ועליו להגיע לריפרדוק ויקטור וק, על מנת להסירו. במקביל ג'קי מודיע ל-V כי הוא יצר קשר עם פיקסר בשם דקסטר דה-שאן לעבודה גדולה מאוד אשר תכניס אותם לליגת הגדולים. בעת ביקורו אצל הריפרדוק, ויקטור מסיר את הווירוס מ-V ומתקין רכיב סייבר של עינית יקרה תוצרת קירושי אופטיקות המאפשרת סריקה טובה יותר של הסביבה וכן אחיזה מובנת לכף היד המאפשרת הצגת ספירת התחמושת בנשק בכל רגע נתון. ל-V אין את הכסף לשלם עבור הרכיבים וויקטור מבצע ל-V טובה ומאפשר לו לשלם אחר כך. לאחר מכן, V פוגש את דקסטר במכוניתו ושם דקסטר מסביר על העבודה: על V וג'קי לחדור לתוך מלון קונפקי פלזה השייך לתאגיד אראסקה ולגנוב ביו-צ'יפ מאובטח משם. דקסטר נותן פרטים נוספים על הלקוח שהזמין את העבודה, שמתגלה כבחורה בשם אוולין פרקר, חברה בכנופיית המוקס. כמו כן, דקסטר מפרט כי לשם ביצוע המשימה, על V להשיג רובוט מיניאטורי בשם "Flathead" מדגם MTOD12 של מיליטק, הנגנב ממכולה של התאגיד על ידי כנופיית המאלסטרום. דקסטר התכוון לקנות את הרובוט וכבר העביר את הכסף, אך זה בוצע עם מנהיג הכנופיה לשעבר, בריק. בריק נכלא ואותו החליף רויס, חמום מוח אשר דקסטר מחשיב אותו לפסיכופת ואכזרי ביותר. דקסטר משאיר אשת קשר של מיליטק למקרה ו-V ירצה לחבור עימם על מנת להשיג את הרובוט - מרדית' סטאוט.
בטרם הכניסה למאורת המאלסטרום, ל-V ניתנת אופציה להיפגש עם מרדית' על מנת להסתייע במיליטק. תחילה, מרדית' מאיימת על V כיוון שחושבת ש-V סוחט אותה, אך לאחר מכן נרגעת ומסכימה לשתף פעולה. היא נותנת ל-V צ'יפ המכיל את הכסף הדרוש לקניית הרובוט, אך V מגלה כי הצ'יפ נגוע בווירוס. ל-V ניתנת האופציה להסיר את הווירוס לגמרי. במאורת המאלסטרום, מתנהל מסע ומתן בין V, ג'קי וחבר כנופיה חברותי בשם דום-דום, בטרם העסקה הושלמה, רויס מגיח ומאיים לרצוח את V. לשחקן ניתנות מספר אופציות כיצד להתנהל: השחקן יכול לשלם בצ'יפ הנגוע ולגרום לתקיפה מסיבית של הכנופיה, או לנקות את הצ'יפ ולשלם איתו ובכך לגרום למתקפה של מיליטק על המאורה, או לשלם 10,000 אדיס בעצמו, או להרוג את רויס ולגנוב את הרובוט. אם התוצאה מתחוללת לכדי קרב, במהלכו השחקן יכול לשחרר לחופשי את מנהיג הכנופיה הקודם, בריק, או להרוג אותו. לכל אפשרות יש יתרונות וחסרונות וכן ההחלטות משפיעות על המשך המשחק, אך התוצאה הבסיסית היא זהה: V מצליח להשיג את הרובוט בין כה וכה.
דקסטר קובע פגישה סופית עם V וג'קי בבר ה-"Afterlife" ושם הם עוברים על התוכנית הסופית לפני תחילת השוד. V וג'קי, תחת זהות בדויה וחליפות, נוסעים באמצעות מונית "קומבט" למלון, שם הם מסתננים ומשיגים חדר. בחדר, ג'קי משחרר את ה-Flathead ו-V מכוון אותו בתעלות אוורור, על מנת להגיע למרכז הבקרה של המלון עצמו, שם הרובוט מנטרל את מערכות ההגנה בפנטנהאוס של יורינובו והצמד מצליח להסתנן לתוך הפנטהאוס ולגנוב את המזוודה עם הצ'יפ, לא לפני שיורינובו מגיע ביחד עם שומר ראשו, אדם סמאשר וכן אביו - סבורו ושומר ראשו - טאקמורה. הצמד מתחבא באחד מהקירות ומאזין לשיחה בין מנהיג התאגיד לבנו, שנשארים לדבר ביחידות. סובורו גוער בבנו שמנסה למכור את הצ'יפ לידיים זרות ולאחר ריב קצר, יורינובו חונק למוות את סבורו ורוצח אותו. מיד לאחר מכן, יורינובו מכריז על "קוד אדום" וסגר מלא על המלון, כיוון שאביו "הורעל ונרצח". לאחר עזיבתו, ג'קי ו-V מנסים לברוח באמצעות טי-באג, אך זו נרצחת על ידי מערך האבטחה של ארסאקה, לאחר שנאטרנרים של התאגיד מצליחים לתפוס אותה ו-"לטגן" לה את המוח. בדרכם, צוות טראומה מגיע באמצעות AV ומזהה את הצמד, יורה בהם ו-V וג'קי נופלים מהגג לתוך חדר. במהלך האירוע, ג'קי נפצע מקליע ומתברר שהצ'יפ ניזוק ושהדרך היחידה שהוא ישרוד היא להחדיר אותו ל-V או לג'קי. ג'קי מחדיר את הצ'יפ לתוכו והשניים נסים מהמלון ומצליחים לברוח באמצעות מונית ה-"קומבט", אך לא לפני שג'קי מת מפצעיו בטרם הם מגיעים לאכסניית "No Tell", שהיא המקום המבטחים. V, לבדו, מגיע למקום המסתור של דקס, מחדיר את הצ'יפ ולתוכו. ודקס זה כועס עליו כיוון שהרצח של סובורו דווח בכל המדיה וכל העיר יודעת על כך. מכיוון שלא רצה להסתבך, דקס מחליט לבגוד ב-V ויורה בו ירייה קטלנית מטווח אפס לראשו.
מערכה שנייה
לאחר הירי, V מאבד את הכרתו וחווה פלאשבק משנת 2023 של ה"רוקר בוי" המפורסם ג'וני סילברהאנד, הסולן האגדי של להקת "סמוראי". הפלאשבק מתחיל בהופעה האחרונה של ג'וני ומשם הוא טס יחד עם רוג באמצעות מסוק לגורד השחקים של אראסקה על מנת להטמין פצצת ביקוע גרעיני קטנה ולהשמיד את גורד השחקים לחלוטין. לאחר קרב קצר בגג, ג'וני, רוג ונטראנרית נוספת מצליחים לחדור לגורד השחקים, להטמין את הפצצה באחת מהמעליות ולשלוח אותה למטה. רוג מפצירה בג'וני לברוח, אך זה מסרב ואומר שיש לו דבר נוסף שהוא לא טיפל בו - לזרוע הרס ברשת של אראסקה כנקמה אחרונה. לאחר קרב נוסף, ג'וני מצליח להחדיר וירוס לרשת של התאגיד, אך בדרכו חזרה הוא נתקל באדם סמאשר ובניהם מתנהל קרב קשה, שבמהלכו ג'וני כמעט ומצליח לברוח באמצעות המסוק, אך סמאשר עוצר בעדו, קוטע את ידו השמאלית הביונית ויורה בראשו. הפלאשבק ממשיך כאשר מתברר שג'וני עודנו בחיים וסוכני ארסאקה מצליחים להוציא אותו מהמבנה בטרם הפצצה מתפוצצת. לאחר מכן הוא נלקח לחקירה ותשאול ובמהלך החקירה סבורו עצמו מעביר את תודעתו לצ'יפ מיוחד.
הפלאשבק מסתיים ו-V מתעורר במזבלה. בצעד נואש, V מנסה לצאת אך לא מצליח. דקס וטאקמורה מופיעים ודקס נסחט על ידי טאקמורה שמתכוון להסגיר את V לידי אראסקה. בצעד מפתיע, טאקמורה יורה בדקס לאחר שאינו זקוק לו יותר ולוקח את V יחד איתו. V מאבד את הכרתו שוב וכשהוא חוזר להכרה, גוסס, הוא מגלה כי טאקמורה בצד שלו וכי הוא בגד בתאגיד אותו הוא שירת. לטאקמורה נשלחים מספר מתנקשים מארסאקה, אך הוא ו-V מצליחים להרוג אותם וטאקמורה מפציר ב-V שהם חייבים להגיע לריפרדוק בדחיפות, אחרת V ימות. V מצליח לזמן מונית "קומבט" ומתעלף בשלישית. V מתעורר במרפאתו של ויקטור, אשר מטפל בו ומצליח לייצב אותו. לאחר מספר שבועות, V מתעורר סופית וויקטור מסביר ל-V מה קרה: הצ'יפ ש-V הכניס הוא צ'יפ המכיל את תודעתו של ג'וני סילברהאנד, אשר נעלם שנים רבות לפני עלילת המשחק ונחשב בעיני רבים לטרוריסט. ויקטור מסביר כי החדרת הצ'יפ ללא פעולה נוספת לא מפעילה אותו ורק עצם העובדה ש-V נורה על ידי דקס בראשו היא הפעולה שגרמה לצ'יפ לפעול. הצ'יפ הוא בעצם טפיל אשר משתלט לאט לאט על המארח (V) ולאחר זמן מסוים ישתלט עליו לגמרי, כך שתודעתו של המארח לא תהיה קיימת בכלל. ויקטור מעריך כי ל-V יש רק מספר בודד של שבועות בטרם הצ'יפ ישתלט על תודעתו. לאחר מכן, מיסטי - חברתו לשעבר של ג'קי, לוקחת את V לדירתו בכיסא גלגלים ושם היא נותנת לו כדורים אשר מסייעים בהאטת קצב השתלטות הצ'יפ על תודעתו ובנוסף, הקליע אותו דקס ירה ב-V כמזכרת ל-"הזדמנות שנייה" שקיבל. V נרדם במיטתו ומתעורר לקול דפיקה. V מגלה בתדהמה אדם זר בדירתו וחוזר לישון כיוון שחשב שמדובר בחלום, אך מתעורר שוב. הזר מבקש מ-V סיגריות ולאחר ש-V מנסה לצאת מהדירה - הזר תוקף אותו ו-V מגלה שהזר הוא בעצם ג'וני סילברהאנד כהולוגרמה שרק הוא רואה, ואשר יכולה להשפיע על תודעתו ואף על גופו. V מנסה ליטול את הכדורים שמיסטי נתנה לו, אך זה מנסה למנוע ממנו. בסופו של דבר, V מצליח לבלוע כדור, ג'וני נעלם ו-V חוזר בחזרה לישון.
V נפגש לאחר מכן עם טאקאמורה, שמסביר לו שהסיבות לכך שהציל את V הן כיוון שהוא נודה מהחברה בפקודתו של יורינובו בעקבות התקרית, וכיוון שאינו מאמין בגרסה הרשמית לפיה סבורו הורעל למוות. לפיכך, הוא מאמין שבעזרתו של V הוא יוכל לשכנע את בני משפחת ארסאקה הנותרים באחריותו של יורינובו לרצח. בתמורה הוא מציע לו עזרה בהסרת הצ'יפ - פרי פיתוחו של עובד ארסאקה לשעבר, אנדרו הלמן - מראשו. בעצתו של טאקאמורה, V מנסה ליצור קשר עם אוולין, אך מגלה כי היא נעלמה ללא זכר. בעזרת ג'ודי, V מגלה כי אוולין פארקר אינה אלא Joytoy - בובה רובוטית דמוית אדם שנבנתה על מנת לספק שעשוע מיני לחפצים בכך. בעזרתה של ג'ודי, V מבין שהדרך הטובה ביותר למצוא אותה היא לחקור את בית הבושת בו עבדה - מועדון בשם Clouds שנמצא תחת שליטת כנופיית הטייגר קלאוס. במועדון, V מגלה שאוולין נחטפה משם על ידי שני טכנאי בריינדאנס מכנופיית "אוכלי הנבלות". V וג'ודי מצילים אותה ממאורת הכנופיה, אך מגלים שהיא בתרדמת עקב העינויים שעברה. בעזרת הבריינדאנס שהופק ממוחה של אוולין, V מגלה שזמן מה לפני "העבודה" אוולין יצרה קשר עם נטראנר מהכנופיה ההאיטית "נערי הוודו" במטרה לקבל מידע מסוים על הצ'יפ. מכאן על V להשלים את החתיכות החסרות בפאזל תעלומת הצ'יפ תוך הסתייעות בשלושה כיוונים אפשריים:
לאחר האירועים האלו, האנאקו יוצרת קשר עם V באמצעות בובה רובוטית ובה היא מביעה את כוונתה לשמוע את דבריו בזמן כלשהו.
מערכה שלישית
V מקבל הודעה מהאנאקו על כך שברצונה להיפגש איתו במלון "אמברס". היא מסבירה לו שהיא ידעה מלכתחילה על תוכניותיו של יורינובו אך לא העזה לצאת נגדן בגלוי על מנת לשמור על אחדות המשפחה, ערך שהיה יקר מאוד עבור סבורו. התוכנית שלה פשוטה: היא תכנס מועצת בכירים בחברה על מנת למסור את גרסתם ולאחר מכן תאפשר ל-V להגיע אל מאגר "מיקושי" שבמגדל ארסאקה כדי שאלט תוכל להפריד את התודעה של ג'וני סילברהאנד מ-V. לג'וני יש תוכנית אחרת: להתפרץ אל מגדל ארסאקה ביחד עם רוג על מנת להעלות בעצמו את התודעה של אלט אל "מיקושי". מיד לאחר מכן, V מקבל התקף שכמעט הורג אותו ומובהל למרפאה של ויקטור. V, שיודע שזמנו קצוב, חייב כעת לבחור מה יעלה בגורלו, ועומדות בפניו מספר אפשרויות גורליות: לאחר סיום המשחק, השחקן יעבור אל כתוביות הסיום, שם יופיעו מספר סצנות של דמויות אותן פגש V במהלך המשחק כשלכל אחת מהן תגובות שונות, תלוי בסוף שבו בחר V ובמערכות היחסים שלו איתן.
פיקסרים מהם השחקן יכול לקבל משימות צד
לכל אחד מהמחוזות המשמעותיים במשחק (פרט לפסיפיקה) יש פיקסר הנותן לשחקן משימות צד. ביצוע משימות צד היא אחת מהדרכים שבהן השחקן יכול להעלות את המוניטין (Street Cred) שלו. ככל שהמוניטין של השחקן גבוה יותר, יציעו הפיקסרים לשחקן משימות צד רווחיות ומאתגרות יותר. לכל פיקסר יש מספר מסוים של משימות זמינות; ביצוע כל המשימות עבור פיקסר מסוים יגרום לפיקסר להעניק לשחקן פרס (כלי נשק, רכב מיוחד או ציוד סייבר). רוג ומר. ידיים שהוזכרו לעיל יכולים אף הם לתת לשחקן משימות צד, אך במספר מצומצם בהרבה (3 משימות ומשימה אחת, בהתאמה) ואינם נותנים פרס מיוחד על השלמת כל משימות הצד שלהם.
כנופיות
כנופיית "הרחוב ה-6" (6th Street Gang) היא כנופיה שנוסדה על ידי ותיקי מלחמה ממלחמת התאגידים הרביעית (2020–2023) אשר מאסו בחוסר המעש של כוחות המשטרה בעיר. מטרתה של הכנופיה היא להגן על קהילת הוויסטה דל ריי (Vista del Rey). הכנופיה מונה כ-2,300 חברים. עיקר פעילותה במחוז סנטו דמינגו ובאזור ויסטה דל ריי שנמצא במחוז הייוד.
החיות (Animals) היא כנופיה אשר שוכנת באזור הדרומי של מחוז פסיפיקה ומתאפיינת בשדרוג היכולות הפיזיות של הגוף האנושי לרמה המקסימלית. נמצאים ביריבות עם הוודו בויז. הכנופיה מונה בין 2,500 ל-3,000 חברים.
מאלסטרום (Maelstrom) היא כנופיה ותיקה אשר שוכנת במחוז ווטסון ומתמחה במכונאות ורובוטיקה (Techie). הכנופיה מונה כ-1,300 חברים ונחשבת למסוכנת ביותר. חבריה נוטים בנטישת המראה האנושי וחציית הגבולות בין אדם למכונה, כאשר רוב חלקי גופם מוחלפים ברכיבי סייבר שונים וכן באכזרותם הכוללת אף רצח ילדים. מרכז העצבים של הכנופיה מצוי במועדון הלילה "Totentanz" (מגרמנית: ריקוד המוות) הממוקם באזור התעשייה הצפוני שבמחוז ווטסון.
המוקס (Mox) היא כנופיה צעירה יחסית שנוסדה בשנת 2076, לזכרה של אליזבת' "ליזי" בורדן (Elizabeth “Lizzie” Borden), בעלת מועדון חשפנות וזונה לשעבר. חברי הכנופיה מתארים את עצמם כ-. הכנפויה מונה בין 200 ל-250 חברים ונחשבת לכנופיה "רגועה". עיקר פעילות הכנופיה היא בבר "ליזיז" שבבעלותה ובאזור קאבוקי שבמחוז ווטסון.
אוכלי הנבלות (Scavengers) היא כנופיית פשע אשר ידועה בכך שחבריה חוטפים אנשים וסוחרים באיברי אדם וציוד סייבר.על הכנופיה אין כמעט מידע פרט לכך שחבירה מפוזרים בכל רחבי העיר, אך רובם מרוכזים בצפון מחוז פסיפיקה ובאזור הדרומי ולספרינגס שבמחוז הייווד.
טפרי הטיגריס (או "טפרי הטאייגר"; Tyger's Claw; ביפנית: 虎釣衆) היא כנופיה יפנית אשר שוכנת בג'פאנטאון שבמחוז ווסטברוק ובליטל צ'יינה שבווסטון, נתמכת על ידי תאגיד ארסקה. הכנופיה מונה כ-5,500 חברים.
הוולנטינוס (Valentino's) היא כנופיה לטינית ששוכנת במחוז הייווד. הכנופיה מונה כ-6,000 חברים והיא הגדולה ביותר בתחומי העיר.
נערי הוודו (Voodoo Boys) היא כנופיה אשר שוכנת באזור פסיפיקה ומתמחה בהאקינג ונטראנינג (NetRunning). חבריה נחשבים לנטראנרים הטובים ביותר בעיר, כך שבמרחב הקיברניטי הם נחשבים למסוכנים ביותר. מטרתה העיקרית של הכנופיה היא להגיע ל-"חומה השחורה" בסייברסייפס וליצור קשר עם הישויות שנמצאות מעבר לחומה. נמצאת ביריבות עם האנימלס. מונה בין 50 ל-250 חברים, רובם ככולם מהגרים מהאיטי או צאצאיהם, ודוברים קריאולית האיטית.
אלדקלדוס (Aldecaldos) היא כנופיית נוודים בעלת אופי שבטי אשר פועלת ברחבי ארצות הברית: אריזונה, אורגון וכן במדינה החופשית של דרום קליפורניה, במדינה החופשית של נבדה ובמדינה החופשית של צפון קליפורניה הכוללת את נייט סיטי והבדלנדס. הכנופיה מונה כ-500–600 חברים אשר פועלים באזור העיר ועוד עשרות אלפים בסך הכל. הכנופיה הוקמה במקור על ידי חואן אלדקלדוס בלוס אנג'לס בשנות ה-2000 המוקדמות.
פיתוח ופרה-פרודקשן
מרצ'ין איווינסקי, אחד ממייסדי CD Projekt RED הכריז על המשחק בשידור חי במסיבת העיתונאים הקיצית של קבוצת CD Projekt RED ב-30 במאי 2012. ב-8 בדצמבר 2015, אישר מרצ'ין מומוט, אחראי קהילת CD Projekt RED, בטוויטר בתשובה לשאלה שהמשחק עדיין בפיתוח. ב-17 במרץ 2016, בריאיון עם דאני אודוויר בפודקאסט "The Lobby" של GameSpot, מרצ'ין איווינסקי, מנכ"ל CD Projekt RED ציין שהסטודיו עדיין מחויב לפתח את המשחק.
Cyberpunk 2077 נכנס לסטטוס 'טרום הפקה' כאשר המפתחת, CD Projekt RED, סיימה עם פיתוח ההרחבה Blood and Wine. כ-50 עובדים לערך עבדו על המשחק בשלב הזה. לאחר מכן, החברה הקציבה מספר גדול יותר של עובדים בצוות האחראי על פיתוח המשחק מאשר הצוות שעבד על המשחק הקודם של החברה, The Witcher 3: Wild Hunt, שלאחר שחרורו, החל הצוות לעבוד על שדרוג מנוע ה-REDengine 3 על מנת שיתאים ל-Cyberpunk 2077.
הצוות חשב ויישם רעיונות חדשים של טכניקות רינדור, כך שהמשחק והמנוע בכללי ירוצו מבלי לגרום לעומס רב מדי על המעבד של הצרכנים. כמו כן, החברה קיבלה מענקים בסך 7 מיליון דולר אמריקני מממשלת פולין, שהוקדשו לפיתוח מנוע ה-REDengine 4. ביולי 2017, עיצובים שונים נגבו משרתי החברה, והחברה אויימה בכך שהעיצובים אלו יודלפו לציבור, אך החברה סירבה להגיב לאיומים אלו. פיתוח המשחק הגיע לאבן דרך בסוף שנת 2017, ובמרץ 2018, דווח כי סטודיו חדש של החברה נפתח בורוצלב, על מנת לעזור לפיתוח וההפקה של המשחק. ביולי של אותה השנה, מספר האנשים שעבדו על המשחק עלה לכ-350 עובדים ובסוף החודש, תסריט ועלילת המשחק נכתבו במלואם. באוקטובר 2018, CD Projekt RED הכריזה כי היא חברה לסטודיו הקנדי Digital Scapes, על מנת לסייע בפיתוח כלים נוספים ל-Cyberpunk 2077.
בתחילת 2019, מספר האנשים העובדים על המשחק חצה את ה-400 עובדים וביוני של אותה השנה, הגיע לכ-450 עובדים, כאשר CD Projekt RED חתמה עם חברת Nvidia חוזה על הוספת טכנולוגיית ניתוב קרניים בזמן אמת. באוקטובר 2019, מספר האנשים העובדים על המשחק הוערך בכ-500 עובדים. בינואר 2020, דווח כי חברת QLOC הפולנית החלה בבקרת איכות על המשחק.
פוסט-פרודקשן וכתיבת התסריט
המשחק במקור היה אמור לצאת עם מצב מרובה משתתפים, אך זה נדחה למועד של אחרי שחרור המשחק. נקודת המבט מגוף ראשון נבחרה על מנת להטביל שחקנים למשחק עמוק יותר מאשר נקודת מבט מגוף שלישית נותנת. הן המשחקיות עצמה והן סצנות מוגדרות מראש יוצגו מנקודת מבט של גוף ראשון ושולבו כך שלא ייראה הבדל. כמו כן, Cyberpunk 2077 כולל בתוכו עירום מלא, שעליו אמר, אדם בדובסקי, מנהל פיתוח המשחק, כי המשחק מכסה את הנושא של טרנס הומניזם -. תסריט המשחק נכתב כולו בפולנית וצוות נפרד הוקדש לתרגום התסריט לאנגלית. מעצבי המשימות דוגלים בגישה של לאפשר לשחקנים לבחור את הסדר שבו יעשו את המשימות. הרבה ממשימות הצד נוצרו מחלקים מהעלילה הראשית שנחתכו. CD Projekt RED פיתחה טכנולוגיה המבוססת על ניתוח קול מרשת נוירונים, מה שמאפשר ליפ סינק בזמן אמת לכלל השפות. מערכות האנימציה נבנו מחדש בדגש על תנועת שרירים טבעית יותר, שיפור לכידת תנועה ומנוע הרס לסביבה ולעולם המשחק. במודלים ממוחזרים, הצבע והפרטים שונים, על מנת לייצר גיוון, תוך שמירה על כך שלא ייווצר עומס רב על המערכת שמריצה את המשחק. חלק מהדברים במשחק נוצרו מאלגוריתמים. ביקורת שהושמעה בכנס E3 2018, השפיעה על המפתחים לאפשר לשחקנים לסיים את המשחק בדרך פציפיסטית לחלוטין ללא כל הריגה וכן הסרת אפשרות לבחירת מין של זכר/נקבה ובמקום זאת להשתמש בקולות ובסוגי גוף שונים. עולם המשחק מתוכנן כך שרק הדברים שנראים על המסך ייטענו וירונדרו. העבודה על תוכן המשחק כמעט הסתיימה במהלך אמצע 2019, כאשר רוב הצוות עובד על שיוף המשחק כמו תיקוני באגים וגליצ'ים. בעקבות מגפת הקורונה, העובדים החלו לעבוד מביתם והעבודה על התרגום של המשחק לשפות אחרות עוכבה.
לקראת סוף ספטמבר 2020, CD Projekt RED הכריזה כי היא נכנסת ל-"Crunch time", מצב בו מפתחי המשחק מפגרים בלוח הזמנים ונכנסים למעגל עבודה עמוס מאוד וזאת למרות הבטחות החברה למזער ככל הניתן את העומס. ב-5 באוקטובר הוכרז כי המשחק הגיע לשלב הזהב (מוכן להפצה).
תקציב
סך התקציב הכולל לפיתוח ושיווקו של המשחק הוערך בין 175 ל-220 מיליון דולר אמריקני, מה שמעמיד אותו ברשימת עשרת משחקי הטריפל A היקרים ביותר. ב-17 בנובמבר 2020 פורסם כי אנליסטים פולניים מחברת DIMBOSS מעריכים כי התקציב שהושקע למשחק, הכולל פיתוחו ושיווקו, הוא כ-1.2 מיליארד זלוטי, שהם כ-317 מיליון דולר אמריקני,. באפריל 2021, חברת CD Projekt פרסמה את הדו"ח הסיכום השנתי שלה לשנת 2020, אשר מאשש את ההערכה של האנליסטים, מה שהופך את Cyberpunk 2077 למשחק הווידאו שפיתחו הוא היקר ביותר בעולם, כאשר הוא עוקף את Call of Duty: Modern Warfare 2 שעלותו הכוללת מסתכמת בכ-250 מיליון דולר אמריקני ואת השיאן Grand Theft Auto V שעלותו הכוללת מסתכמת בכ-265 מיליון דולר אמריקני. מוערך כי מחצית מהתקציב שהושקע יועד לשיווק. כך לדוגמה, דווח כי CD Projekt RED השקיעה כ-2.5 מיליון דולר אמריקני על פרסום המשחק לכארבעה שבועות בשלט חוצות אלקטרוני גדול שנמצא בכיכר טיימס שבעיר ניו יורק.
השפעות וקיאנו ריבס
כיתר משחקי התפקידים השולחניים בסדרה, גם Cyberpunk 2077 שואף השראה מתכני סייברפאנק שונים, כמו טרילוגיית המשרעה (הכוללת את נוירומנסר) מאת ויליאם גיבסון, הספר "האם אנדרואידים חולמים על כבשים חשמליות?" מאת פיליפ ק. דיק והסרט בלייד ראנר המבוסס עליו, סדרת המאנגה והאנימה הרוח במעטפת ומשחקי הווידאו System Shock ו-Deus Ex. כמו כן במשחק ישנו אופנוע הנלקח מהמאנגה אקירה. מייק פונדסמית', יוצר הסדרה Cyberpunk שעליה מבוסס על המשחק, החל לשמש יועץ לפרויקט כבר ב-2012. כמו כן יש לו דמות במשחק. ההמשך של פונדסמית' למשחק השולחן Cyberpunk 2020, Cyberpunk Red, השפיע על תוכן המשחק. המלחין של המשחק The Witcher 3: Wild Hunt, מרצ'ין פשיבילוביץ', נבחר להלחין את פסקול המשחק, יחד עם פ. ט. אדמצ'וק ופאול לאונרד-מורגן. השירים הנמצאים בתחנות הרדיו במשחק, הוכנו במיוחד; ריפיוזד הכינו שירים ללהקה סמוראי (Samurai), גריימס דיבבה את הדמות של הזמרת ליזי ויזי (Lizzy Wizzy) ומטאדורוולס (Metadwarves). האמנים Run the Jewels, אייסאפ רוקי, גאזל טווין, אילן רובין, ריצ'רד דווין, נינה קרביץ, דדלי הונטה, ראט בוי וטינה גאו. גם כן תרמו לפרויקט. ביוני 2018, שחקן הקולנוע קיאנו ריבס ניגש לאודישנים לתפקיד של ג'וני סילברהנד (Johnny Silverhand), שכונה באותו הזמן "Mr. Fusion" על מנת לשמור על סודיות. ריבס דיבב וביצע לכידת תנועה לדמות. כמות שורות הדיאלוג שניתנו לריבס במשחק היא השנייה הגבוהה ביותר, אחרי הדמות הראשית, V. ריבס ביצע את הדיבוב במשך 15 ימים ולאחר מכן לריבס הובטח כי זמן המסך שהדמות אותו הוא יגלם יוכפל. סבסטיאן סטיינפיאני שימש ככותב ראשי למשחק עד עזיבתו לחברת Blizzard Entertainment בינואר 2019.
הוצאה לאור ושיווק
ב-10 בינואר 2013, יצא הטייזר למשחק, שהגיע ביוני 2018 למעלה מ-12 מיליון צפיות. באותה השנה בכנס E3 2018, אושר שהמשחק ייצא למחשב האישי ולקונסולות המשחקים Xbox One ו-PlayStation 4, כאשר הקדימון השני למשחק הוצג לקהל הרחב וכן הוצג סרטון משחקיות, אשר יצא באוגוסט של אותה השנה, לאחר כנס Gamescom 2018. הוכרז כי המשחק יופץ על ידי חטיבת ההפצה של משחקי וידאו של האחים וורנר לאמריקה הצפונית, על ידי Bilkom לטורקיה ועל ידי Bandai Namco Entertainment באירופה, אוסטרליה וניו זילנד. בכנס E3 2019, הוצג הקדימון השלישי למשחק, שבו גם הוכרז תאריך יציאת המשחק - 16 באפריל 2020. אף על פי כן, התאריך נדחה ל-17 בספטמבר של אותה שנה, מה שגרם גם כן לדחייה של יציאת המצב מרובה משתתפים לשנת 2022 לפחות. המשחק מכר יותר עותקים טרם הפצתו מאשר The Witcher 3: Wild Hunt; כשליש מהמכירות למחשב האישי בוצעו בחנות הדיגיטלית GOG.com, שבבעלות החברה. הוכרז כי גרסת המחשב האישי תצא לאור ללא מנהל זכויות דיגיטלי (DRM), על פי חזון החברה וכמו כל שאר משחקי החברה. בעלי הקונסולה Xbox One שרכשו את המשחק, יוכלו להוריד אותו גם ל-Xbox Series X/S, ביום השחרור. סרטון משחקיות נוסף באורך 40 דקות הוצג בכנס E3 בדלתיים סגורות וסרטון משחקיות ערוך של 15 דקות יצא במהלך אוגוסט 2019, לאחר שהוכרז כי המשחק ייצא לשירות ההזרמה Stadia. בתצוגת המשחק בטוקיו, הוצג העתק בגודל מלא של האופנוע "יאיבה קוזנגי" המופיע במשחק.
ב-24 בנובמבר הוצג סרטון משחקיות בן 6 דקות של קונסולות המשחקים פלייסטיישן 4 ופלייסטיישן 5. ב-27 בנובמבר הוכרז כי ניתן יהיה להעביר את השמירות בגרסאות קונסולות המשחקים של הדור השמיני, Xbox One ופלייסטיישן 4, לגרסאות קונסולות המשחקים של הדור התשיעי, Xbox Series X/S ופלייסטיישן 5, ללא חשש מאי תאימות.
ב-2 בדצמבר יצא קדימון ל-Photo Mode, פיצ'ר הנותן לשחקנים לצלם תמונות של המשחק עם אפשרויות התאמה מרובות, בדומה למשחקי וידאו טריפל A רבים שיצאו לאור במהלך 2020 ולתוכנת ה-Ansel של Nvidia.
ב-3 בדצמבר הוכרז כי המשחק ייצא לאור ב-10 בדצמבר בשעה 02:00 שעון ישראל בגרסאות המחשב ובחצות זמן מקומי לגרסאות הקונסולות וכן כי ההורדה המוקדמת (Pre-load) תחל ב-7 בדצמבר בשעה 13:00 שעון ישראל בפלטפורמת GOG.com, ב-18:00 שעון ישראל בפלטפורמות סטים ו-Epic Games Store, ב-3 בדצמבר בשעה 18:00 שעון ישראל לקונסולות המשחקים Xbox One ו-Xbox Series X/S וב-8 בדצמבר לקונסולות המשחקים פלייסטיישן 4 ופלייסטיישן 5. כמו כן, הוכרז שב-10 בדצמבר בשעה 01:00 שעון ישראל, תתקיים תוכנית טרום-הפצה, אשר תשודר בשידור חי דרך שירות ההזרמה Twitch.tv בהנחיית Twitter Gaming ובאירוחם של שני מפתחי המשחק, פטריק ק. מילס ומילס טוסט.
ב-7 בדצמבר הוכרז כי המשחק יהיה זמין בפטלפורמת GeForce Now הן למי שרכש את המשחק ב-Steam והן למי שרכש את המשחק ב-GOG.com. ב-8 בדצמבר, פורסם קדימון ההשקה הרשמי, המתמקד בדמות הראשית V.
מהדורות ותוכן נלווה
הגרסה הרגילה של המשחק מכילה את משחק הבסיס, בעוד שגרסת האספנים מגיעה בקופסה מותאמת אישית, קופסאת פלדה שבה נמצאת הדיסקים של המשחק, פסלון בדמות V גברי, ספר אומנות המכיל איורים שונים מהמשחק, מחזיק מפתחות ממתכת, הספר A Visitor's Guide to Night City המכיל מידע על המשחק וההיסטוריה של העיר, פאצ'ים רקומים, גלויות של נייט סיטי ומפת העיר וכן סטיקרים. הגרסה הדיגיטלית של המשחק מגיעה עם פסקול המשחק, קטלוג אומנות, חומר המקור של Cyberpunk 2020 ורקעים למחשב. בהזמנת מוקדמת, הגרסה כוללת גם גוליות, מפה וסטיקרים, בנוסף לפסקול, לקטלוג ולחומר מקור. דמויות פופ זמנים לרכישה החל מ-16 באפריל 2020. הספר The World of Cyberpunk 2077, המכיל מידע והיסטוריה על המשחק ובעל 192 עמודים, שנכתב על ידי מרצ'ין בטלידה, יצא לאור ב-28 ביוני 2020 על ידי דארק הורס קומיקס. כמו כן, בהמשך השנה מתוכנן לצאת משחק קלפים בשם Cyberpunk 2077 – Afterlife: The Card Game שיופץ על ידי חברת CMON Limited. במהלך שנת 2019, CD Projekt RED קיימה תחרות קוספליי אשר הסתיימה בסוף השנה. חברת McFarlane Toys חתמה חוזה בן 3 שנים לייצור דמויות אקשן מהמשחק. Cyberpunk 2077 יקבל תוכן להורדה לאחר שחרורו. ספר המכיל את המדריך המלא למשחק, בשם Cyberpunk 2077: The Complete Official Guide, אשר נכתב על ידי Piggyback, מתוכנן לצאת לאור ב-10 בדצמבר, תאריך השקת המשחק. את הספר ניתן לרכוש בשתי מהדורות - מהדורה רגילה בכריכה רכה בת 480 עמודים ומהדורת האספנים בכריכה עבה בת 496 עמודים אשר כוללת 32 עמודים נוספים.
ב-21 ביוני, הוכרז כי CD Projekt RED חברה לדארק הורס קומיקס בשנית ותוציא קומיקס העוסק בצוות הטראומה (Trauma Team), כאשר הכרך הראשון יצא לאור ב-9 בספטמבר.
ב-25 בנובמבר הוכרז כי גרסת הסטים תכלול בתוכה סיפור קצר מאת הכותב הראשי של המשחק, תומאס מרצ'בקה, בשם 2AM — She Calls.
Night City Wire
ב-25 ביוני, שודר הפרק הראשון של אירוע ה-Night City Wire בסטרימינג בשידור חי דרך האתר Twitch.tv בשעה 19:00 שעון ישראל. האירוע מהווה תחליף לכנס ה-E3 2020 שבוטל עקב מגפת הקורונה העולמית. האירוע מונחה על ידי הולי בנט, ראש מחלקת הפרסום בבריטניה. בפרק הראשון, הוצג הטריילר הרביעי למשחק אשר מתרחש כולו בתחילתו, הוצגו קטעי וידאו שונים מהמשחק המציגים את סיפורי הרקע השונים והשפעתם. בין הקטעים שהוצגו היה קטע באורך של כ-6 דקות המציג את טכנולוגיית ה-Braindance (ריקוד-מוח) במשחק, צילומי מסך חדשים ובוצעו ראיונות עם מפתחי המשחק בהם ענו על שאלות שונות מהמעריצים. כמו כן, הוכרז כי CD Projekt RED חברה לסטודיו האנימציה היפני Trigger ולחברת ההזרמה האמריקאית נטפליקס על מנת ליצור ולהפיק סדרת אנימה המבוססת על יקום המשחק, בשם Cyberpunk: Edgerunners, המתוכננת לצאת לאור במהלך שנת 2022.
ב-6 באוגוסט הוכרז כי הפרק השני של Night City Wire ישודר ב-10 באוגוסט. בפרק השני, הוסבר בהרחבה על סיפורי הרקע השונים (נווד, ילד רחוב ותאגידי) והוצג ריאיון עם מעצב הקווסטים, פיליפ וובר, הנוגע לסיפורי הרקע. בהמשך, הוצג מאחורי הקלעים של הלהקה ריפיוזד בתהליכם להפיכת הלהקה הבדיונית סמוראיי. בסוף האירוע, הוצג סרטון המציג חלק ממגוון כלי הנשק הזמינים במשחק, החל מרובה צלפים ועד לקאטנה תחת הכותרת "Tools of Destruction" (כלים להשמדה) ובוצע ריאיון עם אחד ממעצבי המשחקיות, פבל קפאלה, בו ענה על מספר שאלות שנשאלו על ידי מעריצים. לאחר שידור הפרק, בשרת הדיסקורד הרשמי של המשחק בוצע ראיון קולי עם אחד ממפתחי המשחק, פבל סאסקו, באורך של כשעה וחצי באנגלית ובפולנית, בו ענה על שאלות רבות של מעריצים.
ב-10 בספטמבר הוכרז כי הפרק השלישי של Night City Wire ישודר ב-18 בספטמבר. בפרק השלישי, הוצג סרטון המציג מספר אספקטים שונים של העיר, הוצג סרטון המפרט על הכנופיות השונות הנמצאות במשחק ונחשפו דרישות המערכת המינימליות והמומלצות למחשב האישי.
ב-8 באוקטובר הוכרז כי הפרק הרביעי ישודר ב-15 באוקטובר. טרם תחילת הפרק, הוצגו 12 משתתפים בתחרות הקוספליי של CD Projekt RED אשר העפילו לגמר והוכרזו שלושה זוכים. בפרק, הוצג סרטון המראה חלק מכלי הרכב השונים במשחק אשר חולקו לקטגוריות (זולים ופשוטים, תאגידיים-שריריים, כלי רכב כבדים משוריינים, ספורטיביים ומכוניות-על משוריינות). בנוסף הוצג סרטון מאחורי הקלעים של הקלטת הצלילים של כלי הרכב השונים והתקיים ריאיון עם פאול דלסי האחראי על עיצוב כלי הרכב. בנוסף למכוניות, הקלטת הצלילים לאופנועים במשחק התבצעה בנפרד על ידי חברת ארץ' אופנועים, אשר נמצאת בבעלותו של קיאנו ריבס, הוצג סרטון המפרט את ארבעת הסגנונות השונים אשר מאפיינים את העיר: קיטש שהחל בשנות ה-2000 המקודמות והתבטא בצבעוניות, אנטרופיזם אשר התפתח לאחר מלחמת התאגידים הרביעית והתבטא בהזנחה אשר שיקפה את המצב הכלכלי של העולם, נאו-מיליטריזם שאומץ על ידי רוב אנשי התאגידים והתבטא בביגוד שחור, אחיד ואפל ונאו-קיטש אשר אומץ על ידי ידוענים כתחליף לנאו-מיליטריזם והתבטא בצבעוניות שעיצוב הקיטש התייחד בו. בסוף הפרק, הוכרז כי גרסת ה-Stadia תצא ב-19 בנובמבר ביחד עם גרסאות המחשב האישי והקונסולות כמתוכנן וללא עיכובים נוספים וכן הוצג סרטון פרסומת למשחק.
ב-13 בנובמבר הוכרז כי הפרק החמישי ישודר ב-19 בנובמבר. ב-17 בנובמבר שודר פרק ספיישל קצר בן 10 דקות, אשר הציג סרטון משחקיות בקונסולות המשחקים Xbox One X ו-Xbox Series X. בפרק החמישי, שהוכרז כפרק ה-Night City Wire האחרון שישודר לפני שהמשחק ייצא לאור, הוצג קדימון בכיכובו של ג'וני סילברהאנד, הוצג סרטון מאחורי הקלעים עם קיאנו ריבס, התקיים ראיון עם הבמאי של הגרסה האנגלית של המשחק, בוריס פוגז-מורסזקיויז, הוצג סרטון מאחורי הקלעים של הכנת פסקול המשחק שאורכו הכולל מסתכם בלמעלה מ-7 וחצי שעות וראיון עם האומנים שהשתתפו בהכנה והקלטת השירים למשחק, הוצג סרטון מאחורי הקלעים של טכנולוגיית הליפ סינק במשחק, JALI, אשר מאפשרת סנכרון האנימציות של השפתיים ותווי הפנים בין כלל השפות המדובבות באופן אוטומטי ללא התערבות ידנית של האנימטורים, הוכרז כי בעלי חשבון GOG.com יוכלו לקבל חפיצים למשחק באופן חינמי וכן חפיצים למשחקים אחרים בהתאם, דבר התקף לכל פלטפורמות המשחק ללא הבדל ובסוף הוצג קדימון משחקיות של המשחק.